निसान ने मध्य आकार की सनी पेश की  
जापान की वाहन क्षेत्र की प्रमुख कंपनी निसान ने आज मध्यम आकार की सनी कार पेश की है जिसका दाम 5.78 लाख रुपये से शुरू होता है।
जापान की वाहन क्षेत्र की प्रमुख कंपनी निसान ने आज मध्यम आकार की सनी कार पेश की है जिसका दाम 5.78 लाख रुपये से शुरू होता है। कंपनी का इस वित्त वर्ष में सनी की 12,000 इकाइयां बेचने का लक्ष्य है। 1.5 लीटर पेट्रोल इंजन की इस कार के बेस मॉडल का दाम 5.78 लाख और शीर्ष मॉडल का 7.68 लाख रुपये है।   निसान मोटर इंडिया के प्रबंध निदेशक किमिनोबू तोकूयामा ने इस मौके पर कहा, हमारी इस वित्त वर्ष में भारत में अपनी सभी मॉडलों की 40,000 इकाइयों की बिक्री की योजना है। इसमें से 12,000 इकाइयां सनी की होंगी। दसवीं पीढ़ी की सनी निसान के लोकप्रिय वी प्लेटफार्म पर आधारित है। इसका इस्तेमाल कंपनी ने देश में पेश अपनी पहली कार माइक्रा में भी किया है।